Subject: [Muinsuskaitseamet: Väljaminev dokument] Teavituskiri arheoloogiamälestise kultusekivi reg-nr 9086 kohta
From: "Muinsuskaitseamet" <[email-masked]>
To: <[email-masked]>, <[email-masked]>, "info - MKM" <[email-masked]>
Date: Wed, 17 Dec 2025 13:55:02 +0200

Reg.nr: 5-14/3154
Sisu: Teavituskiri kultusekivi (arheoloogiamälestis reg-nr 9086) asukoha, 
ulatuse ja kaitsevööndi kohta

Ida-Viru maakonnas Lüganuse vallas Purtse külas Martini (KÜ 43701:001:0218) 
kinnistul asub muinsuskaitse all olev kultusekivi (reg-nr 9086) 
(https://register.muinas.ee/admin.php?menuID=monument&action=view&id=9086). 
Kultuurimälestiste nimekirja korrastamisega 
(https://www.muinsuskaitseamet.ee/amet-koostoo-uudised-ja-kontakt/arendus-ja-koostooprojektid/malestiste-nimekirjade-korrastamine) 
seoses on Muinsuskaitseamet korrigeerinud kultusekivi asukoha ja 
kaitsevööndi kuvamist Maa- ja Ruumiameti geoportaali kultuurimälestiste 
kaardikihil mälestise asukoha ja piiride täpsustamiseks tellitud ekspertiisi 
põhjal (Heinloo, E. 2025. Kultusekivi reg-nr 9086. Mälestise asukoha ja 
piiride ekspertiis) . Palume Teil tutvuda Kultusekivi asukoha ja selle 
kaitsevööndi ulatusega (Lisa 3).

Eesti Vabariigi taastamise järel tunnistati kultusekivi kultuuriministri 
01.09.1997 määruse nr 59 „Kultuurimälestiseks tunnistamine“ (RTL 1997, 
169-171, 954) (https://www.riigiteataja.ee/akt/25408) järjekorranumbriga 187 
arheoloogiamälestiseks ning kanti kultuurimälestiste registrisse 
registrinumbriga 9086. 1997. aastal kehtinud muinsuskaitseseaduse (MuKS) 
kohaselt oli mälestise kaitsevööndiks automaatselt 50 meetri laiune maa-ala 
mälestise väliskontuurist või piirist arvates, kui mälestiseks tunnistamise 
õigusaktis ei olnud kaitsevööndit kehtestatud. Seega tekkis kaitsevöönd 
seaduse ja mälestiseks tunnistamise õigusakti koostoimes. Käesolevaga 
kuvatakse kultuurimälestiste geoportaalis kultusekivi ümber kehtiv 
kaitsevöönd selle õiguslikel alustel.

Mälestise alal tuleb lähtuda ettevaatuspõhimõttest, mille kohaselt peavad 
alal toimuvad tegevused vähendama mälestise hävimise ohtu ja toetama 
väärtuste säilimist (muinsuskaitseseadus, edaspidi MuKS § 3). Seejuures 
tuleb hoiduda tegevustest, mis võivad mälestist ohustada, rikkuda või selle 
hävitada (MuKS § 33 lg 1). Mälestist võib küll kasutada nüüdisaja 
vajadustest lähtuvalt, kuid mitte viisil, mis võib ohustada selle säilimist 
(MuKS § 33 lg 2). Mälestise omanikul on kohustus mälestise kahjustumisest 
viivitamatult Muinsuskaitseametit teavitada. Juhul, kui mälestise valdus 
antakse üüri, rendi vms. suhte alusel üle teisele isikule, tuleb teda 
mälestisest teavitada (MuKs § 36).

Nii mälestise alal kui ka kaitsevööndis kehtivad muinsuskaitseseadusest 
tulenevad nõuded, mistõttu on vaja kõik pinnase- ja kaevetööd (sh ehitamine, 
kõrghaljastuse rajamine, raie-, kaeve- ja muud pinnase teisaldamise või 
juurdeveoga seotud tööd ning maapinna ettevalmistamine metsaseaduse 
tähenduses) kooskõlastada Muinsuskaitseametiga, kellel on õigus kaaluda 
tegevuse lubatavust mälestise säilimise huvides ning vajadusel määrata 
arheoloogiline uuring. Tööde puhul mälestise alal tuleb enne tööde tegemist 
Muinsuskaitseametist taotleda tööde tegemise luba (MuKS § 52 lg 3; 
https://register.muinas.ee/public.php?menuID=workpermit). Loataotlus tuleb 
esitada ka siis, kui tööd toimuvad samaaegselt nii mälestisel kui 
kaitsevööndis. Kui planeeritud tööd jäävad ainult mälestise kaitsevööndisse, 
on kohustuslik esitada Muinsuskaitseametile sellekohane teatis (MuKS § 59 lg 
3; https://register.muinas.ee/public.php?menuID=worknotice).

Pinnase- ja kaevetöödel tuleb arvestada arheoloogiliste leidude ja 
arheoloogilise kultuurkihi ilmsikstuleku võimalusega ka väljaspool mälestise 
ja selle kaitsevööndi ala. Muinsuskaitseseadusest tulenevalt (§ 31 lg 1, § 
60) peab leidja sellisel juhul tööd katkestama, jätma leiu leiukohta ning 
teatama sellest Muinsuskaitseametile.

Lisaküsimuste puhul palun pöörduda Muinsuskaitseameti Ida-Virumaa nõuniku 
Kalle Merilai poole ([email-masked], tel 5347 8582) või 
võtta ühendust läbi Muinsuskaitseameti üldaadressi 
([email-masked]).

Lugupidamisega,
(allkirjastatud digitaalselt)

Eero Heinloo
kaitsekorralduse spetsialist
telefon 51964752
[email-masked]

LISAD
Lisa 1. Kultusekivi reg-nr 9086 asukoha ja kaitsevööndi kuva Maa- ja 
Ruumiameti kultuurimälestiste kaardikihil seisuga 08.12.2025.
Lisa 2. Kultusekivi reg-nr 9086 tegelik asukoht.
Lisa 3. Kultusekivi reg-nr 9086 asukoha ja kaitsevööndi kuva Maa- ja 
Ruumiameti kultuurimälestiste kaardikihil seisuga 17.12.2025.